作者：王居安
词牌/韵律：沁园春

paragraphs: 湖海襟期，烟霞气宇，天下星郎。
有灵方时后，年年却老，神锋耳底，夜夜腾光。
万卷蟠胸，千锺蘸甲，衮衮词源三峡滂。
功成处，见须弥日月，河岳星霜。
兴来引笔千行。
看举世何人是智囊。
任纵横万变，难瞒道眼，优游自乐，不识愁肠。
闹市丛中，密林静处，鼻观常闻三界香。
天书到，听笙箫竞奏，幢盖班行。